Diari Oficial de la Generalitat Valenciana


Sumari del DOGV 4669, del 14-01-2004 (2004/900120)

ORDE de 10 de desembre de 2003, de la Conselleria de Cultura, Educació i Esport, per la qual s'implanten ensenyances en l'Escola Superior de Ceràmica de Manises.
-----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/12/10/(1)/dof/vci/html**

### Dades del document

Número de DOGV
:   4669

Data del DOGV
:   14-01-2004

Secció del DOGV
:   I. DISPOSICIONS GENERALS

Número del document
:   2004/900120


Data del document
:   10-12-2003

Organisme emissor


Tipus de document
:   Ordre

Descriptors 

:   * Manises
    * ensenyament públic
    * educació artística
    * centre d'ensenyament

ORDE de 10 de desembre de 2003, de la Conselleria de Cultura, Educació i Esport, per la qual s'implanten ensenyances en l'Escola Superior de Ceràmica de Manises. [2003/X13927]
  
El Decret 1/2001, de 10 de gener, del Govern Valencià (DOGV de 17.01.2001), pel qual es crea l'Escola Superior de Ceràmica de Manises, va disposar l'inici de les activitats perquè impartira, amb efectes del curs escolar 2000/2001, les ensenyances superiors de ceràmica. La pròpia norma va facultar la Conselleria de Cultura i Educació per a dictar les disposicions necessàries per al seu compliment i desenrotllament, així com per a modificar el domicili, la denominació i la configuració del centre.
  
Des del curs acadèmic citat el centre ha implantat, curs a curs, les ensenyances establides en la Llei Orgànica 1/1990, de 3 d'octubre, d'Ordenació General del Sistema Educatiu, i ha extingit paral·lelament les ensenyances corresponents al pla d'estudis regulat en el Decret de 18 de febrer de 1949. En el curs escolar 2002/2003 han deixat d'impartir-se les ensenyances residuals del pla antic, motiu pel qual es considera convenient completar les ensenyances oferides pel centre.
  
La Direcció General d'Ensenyança ha emés informe en relació amb la implantació de cicles formatius d'Arts Plàstiques i Disseny de l'especialitat de Ceràmica.
  
  
Fent ús de les competències que m'atorga l'article 35 de la Llei 5/1983, de Govern Valencià,
  
  
  
ORDENE
  
  
Primer
  
L'Escola Superior de Ceràmica de Manises, codi 55502975, queda configurada de la manera següent:
  
Ensenyances: Superiors de Ceràmica i Cicles formatius d'Arts Plàstiques i Disseny.
  
Composició: 13 unitats de Ceràmica i 2 cicles formatius de Formació Professional.
  
Capacitat: 195 llocs escolars de Ceràmica i 120 llocs escolars de Cicles Formatius de Formació Professional.
  
  
Segon
  
S'implanten en l'Escola Superior de Ceràmica de Manises, codi 84680219, les ensenyances següents:
  
· Cicle Formatiu de Grau Superior de Ceràmica Artística, codi d'ensenyances 93930425122.
  
· Cicle Formatiu de Grau Superior de Paviments i Revestiments Ceràmics, codi d'ensenyances 34959962771
  
  
  
DISPOSICIÓ ADDICIONAL ÚNICA
  
  
El que establix esta disposició s'inscriurà en el Registre de Centres Docents de la Generalitat Valenciana.
  
  
  
DISPOSICIONS FINALS
  
  
Primera
  
S'autoritza les direccions generals de Personal Docent, de Règim Econòmic, i d'Ensenyament perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present orde.
  
  
Segona
  
La present orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2003/2004.
  
  
València, 10 de desembre de 2003
  
  
El conseller de Cultura, Educació i Esport,
  
ESTEBAN GONZÁLEZ PONS


Còpia Permalink ELI